
Despues di un aña sumamente exitoso, 
GOBIERNO Y FUTURA TA 
ANUNCIA CONTINUACION DI 
E PROYECTO EDUTECH FUND 


NA MOKO UN CACHO RIBA CAYA 
A HINCA CHOFER DEN GASTO PA 
DRECHA 2 AUTO Y LAGE HERIDA! 


CITY INSPECTOR, 
HUNTO CU D.O.W. Y 
POLIS A 
"RUIM OP DE BOEL" 
DEN PARTI DI 
ORANJESTAD 


DAMA CU PROBLEMA; A 
KIBRA PALO DI LUZ CU SU 
NISSAN MARCH 


SPECIALISTA DI 
PROGRAMA DI 
COMMUNICACION Y 
INFORMACION (C&I) DI 
OFICINA REGIONAL DI 
UNESCO-KINGSTON DI 
BISHITA NA ARUBA 

Dialuna 
mainta, 
hunto 
cu Minister di Enseñansa 
y Deporte, Endy Croes, 
Prome 
Minister 
Evelyn 
Wever-Croes a atende e 
conferencia di prensa di 
FUTURA na unda cu a 
anuncia 
e 
continuacion 
di e proyecto EduTech 
Fund. 
Despues 
di 
un 
aña sumamente exitoso 
caminda 
12 
scol 
rond 
di 
Aruba 
a 
gana 
pa 
nan proyecto piloto di 
innovacion, Gobierno di 
Aruba a dicidi pa sigui cu e 
proyecto aki pa un aña mas. 
Den total, den e prome aña 
di EduTech, Afl. 415,000 
a wordo inverti den e 12 
proyectonan aki haciendo 
esaki hopi exitoso pa e 12 
scolnan rond di Aruba cu a 
gana. 


Prome Minister, a bishita 
diferente scol pa conoce e 
trabounan di innovacion 
cu cada scol a haci y ta 
hacienda. E mandatario 
principal di nos a pais a 
expresa di a keda hopi 


impresiona 
cu 
loke 
e 
scolnan a haci pa gana 
e pa nan proyecto di 
innovacion. Gran mayoria 
di e scolnan ya caba 
tawata tin otro proyecto 
di innovacion cu nan a 
cuminsa cu ne riba nan 
propio iniciativa y forsa. Y 
e premionan di EduTech a 
yuda pa bay na e siguiente 
nivel di nan proyecto. 


“Mi tin admiracion y respet 
enormemente grandi pa 
tur esnan cu ta traha den 
enseñansa cu ta yuda nos 
educa nos muchanan. Y 
p’esey mes, a traves di mi 
ministerio di innovacion, 
nos kier asisti caminda 
cu por cu proyectonan di 
EduTech”, Prome Minister 
a expresa. 


EduTech 
Fund 
ta 
un 
iniciativa 
importante 
pa 
stimula 
innovacion, 
tecnologia, y interactividad 
den scolnan di Aruba. 
Via 
EduTech 
Fund, 
scolnan 
di 
Aruba 
por 


aplica pa haya ‘grants’, 
subsidio, pa proyectonan 
piloto di innovacion cu a 
wordo traha door di nan 
mesun 
maestronan 
of 
studiantenan. Alabes, na 
e manera cu e proyecto ta 
diseña, eta stimula tambe 
un pensamento innovativo 
den e maestro/maestranan 
y studiantenan cu ta diseña 
e proyectonan aki. 


Innovacion den educacion 
ta crucial pa nos pais su 
desaroyo y prosperidad. 


E 
mundo 
ta 
cambia 
rapidamente, y nos mester 
sigui den mesun paso cu e 
desaroyonan tecnologico. 
Nos studiantenan mester 
ta prepara pa e mundo di 
futuro, caminda tecnologia 
ta hunga un rol critico 
den tur aspecto di bida. 
Pa logra esaki, nos mester 
inverti 
den 
tecnologia 
y 
innovacion 
den 
nos 
sistema di educacion y 
prepara nos hobennan cu 
tur herment posibel pa nan 
por ta exitoso den futuro. 


EduTech Fund ta duna e 
posibilidad 
pa 
scolnan, 
maestronan, y studiante 
experimenta cu tecnologia 
y 
desaroya 
solucionnan 
innovativo pa mehora nos 
educacion. 


A ricibi como 50 aplicacion 
den 
e 
prome 
aña 
di 
EduTech. 
Esaki 
ta 
un 
ehempel di e potencial 
grandi, y necesidad cu nos 
tin na Aruba pa crea un 
ambiente innovativo na 
scol. 


Prome Minister Evelyn Wever-Croes: 
Despues di un aña sumamente exitoso, 
GOBIERNO Y FUTURA TA ANUNCIA 
CONTINUACION DI E PROYECTO EDUTECH FUND 

Awe den transcurso di madruga un boto 
sospechoso nabegando direccion di Sero 
Colorado, 
Aruba a ser detecta. Mesora a dirigi un 
Metal Shark pa intercepta e boto. Despues di 
intercepta 


e boto e agentenan di Wardacosta a haya 
abordo 16 persona, di cual 15 hende homber di 
Venezuela y 1 hende muhe procedente di 
Colombia. E boto a wordo treci na e pier na 
Savaneta 


caminda e personanan a ser entrega na Guarda 
nos Costa. E capitan y su ayudante a ser 
entrega na Cuerpo Policial di Aruba, cu lo sigi 
cu e investigacion. 
== 


A hAsi detencion di boto sospechoso 
cu 16 indocumentAdo 


Dialuna madruga a drenta informe di un 
accidente cu hende herida na Moko, mesora a 
dirigi tanto polis como ambulans na e sitio. Na 


yegada di e patruya a bin compronde 
cu aki ta trata di un accidente unda cu 
un Nissan March bayendo zuid a nota 
un cacho a core cruza su dilanti y a 
bay brake diripiente pero e chauffeur 
su tras den un Daihatsu Zotye cu no 
a spera e brake diripiente a purba di 
brake pero a bay dal tras di e March 
y dal e cacho mata tambe. Door di e 
brake diripiente e chauffeur di e Zotye 
kende ta un persona di edad a dal su 
pecho fuertemente na e stuurwiel y 
tabata keha di dolor. 


Na yegada di e ambulans nan a atende 
e victima. 


nA moko un cAcho ribA cAyA A hincA chofer den 
gAsto pA drechA 2 Auto y lAge heridA! 

- Riba un mision oficial 
fin di september ultimo, 
Paul 
Hector 
kende 
ta 
coordina 
e 
programa 
di 
C&I 
di 
UNESCO, 
a 
bishita 
Comision 
Nacional 
di 
UNESCO- 
Aruba. Sr. Hector a topa 
cu sra. Xiomara Maduro, 
Minister di Finansa y 
Cultura, kende alabes ta 
presidente di UNESCO- 
Aruba. Otro minister cu 
a combersa cune tabata 
sr. Geoffrey Wever, kende 
ta encarga cu Asuntonan 
Economico, Comunicacion 
y 
Desaroyo 
Sostenibel. 
E 
reunionnan 
a 
duna 
oportunidad 
pa 
discuti 
riba eventual cooperacion 
entre UNESCO-Kingston 
y e diferente instancianan 
na Aruba cu ta traha riba 
tereno di comunicacion y 
informacion. 


Den futuro por explora 
e areanan pa extende y 
reforsa 
e 
infrastuctura 
di 
Aruba 
riba 
nivel 
academico, sociedad civil, 
media, tecnologia digital y 
di hubentud. 
E bishita di Sr. Hector 
na Aruba a coincidi cu 
Dia 
Internacional 
di 
UNESCO 
pa 
Acceso 
Universal na Informacion. 
Di e forma aki sr. Hector 
por a participa na algun 
celebracion organisa na 
Aruba. International Day 
for Universal Access to 
Information (IDUAI) di 
UNESCO, ta tuma luga 
anualmente riba 28 di 
september. 
E dia aki ta yuda contribui 
na 
conscientisacion 
di 
e importancia di acceso 


na 
informacion 
como 
un 
derecho 
humano 
fundamental. E celebracion 
ta crucial pa empodera 
esnan cu ta traha riba 
nivel di comunicacion y 
informacion y pa logra un 
desaroyo duradero di un 
pais. 
Sr. 
Hector 
a 
participa 
como orador durante e 
lansamento di e website 
http://coleccion.aw 
‘Coleccion 
Aruba’ 
ta 
un archivo digital cu ta 
contene mas di 80,000 
records crea y administra 
pa Biblioteca Nacional di 
Aruba den colaboracion 
cu 
varios 
partners 
institucional na Aruba. 


Preparacion pa e Siman 
di Media y Alfabetisacion 
di Informacion Global cu 
UNESCO ta celebra di 24 
te cu 31 di october cada 
aña, tabata otro punto 
importante riba agenda 
di Sr. Hector. Durante e 
siman di Global Media and 
Information Literacy (MIL) 
Week 
2023, 
UNESCO- 
Aruba y partnernan a 
pone atencion na algun 
actividad nacional. MIL- 
Week ta pa conscientisa 
publico riba e habilidad 
y 
uzo 
responsabel 
di 
informacion 
y 
media. 
Esaki ta inclui pensamento 
critico, 
alfabetisacion 
digital 
y 
conocemento 
etico ora di evalua y crea 
acceso na informacion. 


Durante su bishita, Sr. 
Hector tabata acompaña pa 
miembronan di UNESCO- 
Aruba, 
incluyendo 
sra. 
Marushka 
Tromp, 


Secretario Generaal, sra. 
Birgit 
Kreykenbohm, 
Specialista di Programma 
pa 
Comunicacion 
y 
Informacion, y sr. Peter 
Scholing, 
miembro 
y 
Presidente di Comite di 
Memoria di Mundo di 
UNESCO y Latinoamerica 
y Caribe (MoWLAC). 


Pa informacion adicional 
tocante 
e 
topiconan 
menciona den e articulo 
aki, por bishita e siguiente 
recursonan online: 
· UNESCO Regional Office 
for the Caribbean - https:// 
w w w.u ne s c o.or g /e n/ 
fieldoffice/kingston 


International 
Day 
for 
Universal 
Access 
to 
Information 
- 
https:// 
w w w.u ne s c o.or g /e n/ 
days/universal-access- 
information · Media and 
Information 
Literacy 
- 
https://www.unesco.org/ 
en/media-information- 
literacy 


Colleccion Aruba - http:// 
coleccion.aw 


Menu 24okt! 


-Mochi pisca mahi mahi 
-Bacalao 
-Balchi pisca 
-Fillet di grouper 
-Carni stoba 
--Porkchop 
-Chicken breast 
- Sopi galiña cu funchi of 
pan bati 
Aroz moro of blanco 


Special pa diamars : Balchi pisca + 
sopi 
MINIBOX pa solamente 10 florin 
-Chicken breast 
-Bacalao 


746-3571 

Aruba 23 di October 2023: 
Dialuna atardi tabata tin e 
'soft opening' di e loket di 
Plan di Mayor na Centro di 
Hoben y Famia na Sabana 
Blanco y den cuadro di e 
evento aki, Parlamentario 
di 
Fraccion 
di 
MEP, 
Darlaine Guedez-Erasmus 
a expresa cu esaki ta un 
dia importante ya cu e 
loket lo haya su lugar cu su 
profesionalnan. 


E Parlamentario a sigui 
bisa cu pa algun tempo 
caba e preparacionnan ta 
andando hunto cu e Ley 
di Plan di Mayor. Plan di 
Mayor ta encera un ley 


caminda despues di un 
separacion, mama y tata 
tin cu bini hunto pa asina 
traha un plan, cu nan yiu 
central, pa wak con nan 
ta bay sigui cu e cuido y 
educacion di nan yiu. 
+ 
Pa 
cu 
esaki 
ta 
haci 
palabracionnan 
grandi 
te 
cu 
cosnan 
chikito 
cu tin di haber cu e 
bienestar di e mucha of 
hoben, 
a 
indica."Como 
Parlamentario 
mi 
ta 
haya e plan aki hopi 
importante 
pasobra 
den 
nos 
comunidad 
lamentablemente 
hopi 
pareha ta separa y hopi 


biaha nos ta mira cu nan 
no sa con pa sigui, con pa 
tuma e responsabilidad", 
Guedez-Erasmus 
a 
expresa. 
E ta haya e proyecto aki 
asina importante cu mester 
sigui cu su avancenan. E ta 
elogia e profesionalnan, cu 
ta rond di 70 profesional cu 
a yuda pa haci e proyecto 
aki un realidad. Den e 
loket, 
e 
profesionalnan 
awor por coordina con tur 
cos ta bay. Banda di esaki, 
Universidad di Utrecht na 
Hulanda lo duna un ayudo 
na e grupo meta pa saca e 
miho di e proyecto aki y 
keda haci evaluacion. 


"Mi kier gradici Michella 
Steenwoorde-Lacle 
pa 
su tremendo dedicacion 
pasobra desde un inicio cu 
el duna idea y a traha hunto 
cu e otro profesionalnan 
pa logra esaki", a bisa. E ta 
admira su perseverancia 
den esaki y cu awo por 
mira cu e loket Plan di 
Mayor ta bira un realidad. 


Na Parlamento e ley tey. 
E ta cla pa trata, fecha 
exacto no tin ainda, pero 
ta pendiente pa esaki tuma 
luga. Ta hopi importante 
pa den e bida di e mucha, 
tata y mama ta presente 


y ni kico cu pasa e mucha 
mester keda central y esey 
ta e punto di atencion, 
Parlamentario 
Guedez- 
Erasmus a duna di conoce 
durante e rueda di prensa 
di 
Fraccion 
di 
MEP, 
dialuna mainta. 


Parlamentario Darlaine GueDez-erasmus (meP) 
ta felicita ministerio Di Husticia y asuntonan 
social cu aPertura Di loket Plan Di mayor 


"Ta hopi importante pa den e bida di e mucha, tata y mama ta presente" 


Moko - Diadomingo anochi 
polis a bay poco pura 
crusada di Moko cu ta bay 
pa Jaburibari. 
Eynan un Nissan March 
color shinishi a dal contra 
un palo di luz. 


Debi na e impacto fuerte 
e palo di luz a kibra, y 


testigonan a pensa cu e 
chauffeur lo ta herida. 


Pero, na yegada di polis 
esnan cu a mira locual a 
sosode a splicanan cu un 
dama na stuur a bandona e 
sitio, den un otro auto. 


A resulta, cu e dama aki 


aparentemente 
"henter" 
dia lo tawata un problema 
pa polis debi cu e tawata 
tin problema cu un hende 
homber. Parse te hasta 
comete destruccion. 


Tata di e dama a presenta 
na e sitio y lo tawata splica 
un ke otro di locual ta 
pasando cu su yiu. 
Polis a bay adres tambe na 
Jaburibari unda e muhe ta 
biba. 


Caminda a wordo cera, 
mirando cu e palo di luz 
tawata colga. Elmar y 
takelwagen a yega pa move 
e auto y Elmar traha ariba 
e palo di luz. 


Dama cu Problema; a kibra Palo Di luz 
cu su nissan marcH 

Diahuebs 
anochi, 
na 
Renaissance 
Convention 
Center a tuma luga e di 
dos edicion di e Proline 
Baseball 
Aruba’s 
Draft 
Night. Na e prome salida 
di e Proline Winter league 
2022 un total di cuater (4) 
ekipo y alrededor di cien 
(100) hungado a participa. 
E ceremonia di apertura 
tabata 
uno 
interactivo, 
unda cu Minister Endy 
Croes 
a 
hiba 
palabra 
na 
e 
ocasion 
special 
aki. E vision ta pa crea 
oportunidad y plataforma 
pa 
brinda 
oportunidad 
pa 
nos 
hobennan 
por 
wordo mira y scout pa e 
coachnan 
internacional. 
Ta di vital importancia pa 
e studiante atleta combina 
nan estudio y practica 
deporte. Minister Endy 
Croes a enfatisa cu ainda 
e por corda aña pasa ora 
cu el a reuni cu Sr. Kevin 
James. Durante e reunion 
Sr. James a presenta e idea 
aki y Minister Endy Croes 
a indica cu momento cu 
bo haya un plan nobo, bo 
mester 
asimil’e 
prome, 
pero Sr. James tabata 
asina positivo cu di biaha a 
compromete pa yuda den e 
campeonato aki. 


Minister 
Endy 
Croes 
a expresa cu awe bo ta 
mira e fruto di e simia cu 
a planta. Den aña 2024 
Proline a tuma un paso 
grandi unda a extende 
cu dos (2) categoria mas. 
Ademas di e Proline, awo 
tin Prospect League pa 
e hobennan entre edad 
di 13 pa 16 aña cu e meta 
pa brinda e hobennan aki 
e oportuninad pa haya 


un scol afo y kisas hasta 
haya 
un 
organisacion 
internacional cu por firma 
pa nan. Nos ta orguyoso 
cu tin un proyecto y/of 
programa asina. Tambe, a 
agrega e categoria: Proline 
Classico pa e hungadonan 
di 40+. E grupo aki di 
hungadonan ta esnan cu a 
haci nos baseball grandi y 
ainda ta activo. Proline kier 
brinda nan e oportunidad 
di briya. 


E aña aki tin alrededor di 
tres cien (300) hungado 
den 
tres 
(3) 
diferente 
categoria. 
E 
torneo 
ta 
dedica na e rumannan 
Thiel esta; Sr. Johny, Sr. 
Feliz, Sr. Mariano, Sr. 
Wilfrido, Sr. Arie y Sr. 
Emiliano Thiel, kendenan 
den nan carera di baseball 
semper nan a resalta den 
diferente posicion cu nan 
a hunga. Por a presencia 
cu nan kerida mama Sra. 
Chaba Thiel tambe tabata 
presente 
na 
e 
ocasion 
special aki. Minister Endy 
Croes ta gradici Gobierno 
di Aruba, Lotto pa Deporte 
y tur stakeholder cu a 
yuda y a aporta pa asina 
den colaboracion nos por 
logra e bunita proyecto 
aki. Pa conclui, Minister 
Endy Croes ta gradici Sr. 
Kevin James y e ekipo di 
Proline 
Baseball 
Aruba 
pa e invitacion. Alabes, 
ta desea e hungadonan 
hopi exito den e torneo di 
Winter League 2023 cu ta 
inicia dia 5 di november 
proximo. 
Cu 
e 
deseo, 
disciplina, dedicacion y 
determacion ta logra! Hopi 
exito! 


MINISTER ENDY CROES A PRESENCIA E DI DOS EDI- 
CION DI PROLINE BASEBALL ARUBA’S DRAFT NIGHT 
E torneo di Winter League 2023 ta inicia dia 5 di november proximo 

Hospital ta sigui traha 
duro 
y 
enfoca 
pa 
expande 
conocemento 
di dunadonan di cuido 
di 
Hospital 
mes 
pero 
tambe di Aruba y region. 
Recientemente a tuma luga 
un curso super intenso di 
un duracion di dos y tres 
dia largo organisa pa HOH 
Academy conhuntamente 
cu 
e 
comishon 
di 
Antibiotica 
Stewardship 
di HOH. Pa e curso aki 
a desaroya dos diferente 
programa, 
esta 
uno 
completamente enfoca riba 
e ‘eerste lijn’, esta dokter di 
cas, dentista, fisioterapista 
etc. y e di dos programa 
enfoca riba ‘tweede lijn’ 
esta pa e specialistanan. 
E ‘kick-off’ di e curso aki 
a tuma luga den e sala 
VIP 
di 
Gloria 
movies 


unda a habri e mainta cu 
un sorpresa bunita di sr. 
Jacco Vroegop, director 
di HOH pa dr. Jaclyn 
de Kort unda a gradici’e 
pa 
su 
perseverancia 
y 
inspiracion pa ta e motor cu 
a inicia y sigui pusha pa e 
lucha contra AntiMicrobial 
Resistance(AMR) 
na 
Aruba y HOH. 


UN BON RESULTADO 
E meta di e curso tabata 
pa tanto e dunadonan di 
cuido topa y asina mira 
unda por traha hunto y 
fortalece otro pa e bon di 
e pashent. Tambe e curso 
tabatin como meta pa 
duna hopi informacion y 
alabes papia di casonan 
practico 
pa 
asina 
nan 
eherce 
durante 
nan 
funcion. Lenie Denteneer, 


Manager di HOH Academy 
ta sumamente contento 
cu e resultado di e prome 
curso riba e tereno di 
maneho 
di 
antibiotica 
y ta di pensamento cu e 
profesionalnan cu a asisti 
e curso ta un paso mas 
dilanti pa loke ta trata 
antibiotica. 


Denteneer a expresa cu 
“nan tabata en busca di un 
curso cu lo por involucra 
e ‘eerste lijn’ como tambe 
e ‘tweede lijn’ y ey nan a 
cay riba e uzo y maneho 
di antibiotica. Esaki sigur 
ta algo hopi importante 
pa loke ta e uzo corecto 
pero tambe pa e parti di 
resistencia. HOH Academy 
a tuma contacto cu e 
Antibiotic 
Stewardship 
Commission di HOH y 
asina e bala cuminsa lora y 
a logra yega na e tremendo 
curso aki.” 


ORADOR 
FOR 
DI 
DIFERENTE PAIS 
Anna 
Posner, 
Clinical 
Teacher 
i.o. 
di 
HOH 
Academy a comenta cu 
“varios profesional a bin 
for di Hulanda pa comparti 
nan conocemento na e 
curso aki, pero tambe a 


conta cu varios profesional 
local 
di 
e 
Antibiotic 
Stewardship Commission.” 
E tabata importante mira y 
tende for di varios dokter 
cu diferente specialisacion 
procedente for di diferente 
pais p’asina mira cua ta 
e antibiotica corecto pa 
e diferente infeccionnan 
y 
virus. 
Sin 
duda, 
e 
interaccion cu e dokternan 
tabata loke a resalta y haci 
e curso mas interesante 
pa tur esnan cu a atende. 
Posner a expresa cu tur 
hende 
tabata 
masha 
entusiasma y nan a sinti 
cu despues di e curso 
nan por a bay y hinca e 
conocemento adkiri den 
practica. 


CONOCEMENTO 
TA 
IMPORTANTE 
A conta cu presencia di 
cursistanan for di Aruba, 
Hulanda, Boneiro, Surnam 
y Corsou. Posner a comenta 
cu e tabata interesante pa 
mira con e dokternan ta 
atende cu cierto problema 
di salud y e motibo dicon 
nan ta scoge pa un cierto 
antibiotica. E informacion 
aki ta importante pasobra 
por ripara cu den cierto 
comunidad nan ta ‘build 


up’ un resistencia y pa 
logra esey ta scoge pa un 
antibiotica en bes di e 
otro. Pues e escohencia 
di 
uzo 
di 
antibiotica 
corecto pe pashent ta hopi 
importante. 


SOSTEN 
TA 
IMPORTANTE 
PA 
EXITO 
Pa finalisa Denteneer di 
HOH Academy, a expresa 
cu pa logra exito bo mester 
di un team y e curso aki 
el a traha hopi bon y 
di cerca cu e Antibiotic 
Stewardship Commission 
cu a hinca gran parti di e 
programa den otro y alabes 
pa a garantisa pa e curso ta 
adapta pa e cuido aki na 
Aruba, pero tambe a traha 
bon cu e Departamento 
di Comunicacion pa e 
parti di mercadeo y danki 
na Hunta di Directiva di 
HOH cu for di comienso 
a sostene e idea di e curso 
y a yuda pa e tabata un 
exito rotondo. Por ultimo 
danki na cada participante 
cu a kere den e curso aki 
y e tema di maneho di 
antibiotica mirando cu ta 
prome biaha cu ta organisa 
esaki na Aruba. 


Dos programa diferente completamente adapta ne specialista y dokter di cas 
Prome biaha hoh ta organisa curso 
intenso tocante maneho di antiobiotica 

Recientemente, Minister 
di Enseñansa y Deporte 
Endy Croes a reuni cu 
Sra. Anne Marie Proveyer 
directora di Departamento 
di 
Enseñansa 
Aruba 
(DEA) y Sra. Gina Ras-de 
Kort, kende ta coordinado 
di Seccion di Guia di DEA. 
Durante e reunion a dialoga 
riba diferente punto di 
interes di enseñansa. 
A 
dialoga 
tocante 
“Vierlandenoverleg” 
cu 
lo tuma luga e aña aki 
den e luna di november 
na 
Hulanda. 
Durante 
e 
luna 
di 
september, 
e 
represesentantenan 
di 
Hulanda 
hunto 
cu 
Departamento 
di 
Enseñansa 
di 
Aruba, 
Curaçao y Sint Maarten 
a reuni pa riba nivel di 
ambtenaar 
prepara 
e 
puntonan di agenda pa e 
reunion cu lo tuma luga 
entre e cuater Ministernan 
di Enseñansa di Reino 
Hulandes na november. 
Ademas di esaki, a dialoga 
riba e maneho integral di 
idioma nobo. Manera ta 
conoci, dia 31 di maart 2023 
Tijdelijke Werkorganisatie 
(TWO) a aproba e maneho 
di idioma nobo. Durante 
e reunion a profundisa 
riba 
e 
implementacion 
di e parti integral di 
maneho di idioma, cual ta 
alfabetisacion. 


Pues, a trata tur locual 
mester 
prepara 
pa 
implementa 
esaki 
aña 
escolar 2024-2025 den e 
prome aña di scol basico 
na Aruba. Den transcurso 
di october cu ta reuni 
cu tur schoolbestuur, lo 
duna un splicacion amplio 
di e proceso y prepara e 
maestronan. Ta trahando 


duro 
riba 
tur 
aspecto 
pa 
implementacion 
di 
alfabetisacion 
di 
Papiamento 
pa 
aña 
2024. Un bon reunion na 
bienestar di enseñansa en 
general. 


MINISTER ENDY CROES A REUNI CU DEA PA TRATA DIFERENTE 
TOPICO DI INTERES RELACIONA CU ENSEÑANSA 

Un dia fructifero colma cu hopi 
gracia y bendicion di Dios 


”Pasobra Spirito Santo lo siña boso na e momento ey 
kico boso mester bisa” Lucas 
12,12 
Señor ta spierta nos fe y speransa den djE y ta bisa 
cu nos tin cu aparece dilanti ehercito celestial pa 
nos wordo scrudiña. Confesa publicamente, cu pal- 
abra, y accionnan y henter nos bida, na fabor di 
Hesus. Awendia e confesion ta mas necesario y ur- 
gente paso e hendenan no kier scucha e bos di Dios 
ni sigui Su caminda. Nos no ta confesa nos fe pa e 
recompensa cu ta toca e fielnan. 
Nos testimonio ta necesario y urgente pa e bida di 
mundo, y Dios mes ta pidi nos. 
Dios no ta contento cu e fe interior pero ta pidi e 
fe di pafo y publico. 
Asina nos ta sinti un confiansa y amor mas grandi. 
Nos ta wordo sostene pa e forsa y garantia di Spirito 
Santo cu ta activo den nos y ta defende nos. 
E reconocemento di Hesucristo dilanti di Su angel- 
nan ta importante paso asina nos lo wak E cara a 
cara, biba cu nE yena cu Su luz. Si nos no reconoce 
Hesus e ora ey tin sufrimento y nos lo muri, nos no 
lo wak e luz. 
Oracion: Señor nos ta suplica Bo pa duna nos e gra- 
cia pa nos no cay den tentacion y keda sin confesa 
cu Hesus ta nos Salbador. Laga nos ta 
fuerte paso Bo Spirito Santo ta cu nos. 
Amen. 


ORANJESTAD - Minister di Labor Glen- 
bert Croes, encarga cu Enseñansa Pa Em- 
pleo (EPE), a anuncia cu e apertura oficial 
di EPE, lo ta November venidero. E luga 
a wordo completamente renoba. Nan a 
ricibi computernan nobo y a crea un logo 
completamente nobo cu ta representa e 
EPE nobo. 
Minister Croes a remarca cu e ta suma- 
mente agradeci na e apoyo grandi cu EPE 
a bin ta ricibiendo di e stakeholdersnan, 
specialmente di AHATA y p'esey como 
Minister encarga, e ta uni su mes na EPE 
pa gradici AHATA, pa tur e materialnan, 
cu nan a pone na disponibilidad di EPE 
pa e cursonan bartender. 


Mirando e desaroyo economico di pais 


Aruba y e crecemento grandi 
den turismo, e ta importante 
pa nos ciudadanonan local 
tin e posibilidad di prepara 
nan mes efectivamente pa 
subi e mercado laboral. "Mi 
ta contento cu nos ta po- 
niendo, cu e apertura di un 
EPE completamente nobo, 
un fundeshi di existencia pa 
largo termino" e mandatario 
a expresa. 


Tambe, Minister Croes a 
informa, cu mirando tur e 
apoyo y sosten cu EPE Oran- 
jestad ta hayando di e stake- 
holdersnan, 
Gobierno 
di 
Aruba ta compromote su mes pa habri un 
EPE na San Nicolas. Esaki lo duna e ciu- 
dadanonan di San Nicolas e oportunidad 
pa tambe por sigui cursonan cu lo haci 
e distancia pa nos mercado laboral mas 
cortico. Tin hopi proyecto andando actu- 
almente na San Nicolas, y pone un EPE cu 
cursonan disponibel pa e ciudadanonan 
di pariba, lo ta sumamente beneficioso. 


"Mi kier gradici, e team completo di EPE, 
lidera pa Sabine De Groot, pa nan esfuer- 
so, empeño y compromiso den duna EPE 
su derecho di existencia. Di mi banda, mi 
kier sigura boso, cu den mi, boso tin un 
minister cu ta kere y ta sostene EPE com- 
pletamente" Minister Croes a expresa. 


Minister Glenbert Croes: 
APERTURA DI ENSEÑANSA PA 
EMPLEO LO TA NA NOVEMBER 
VENIDERO 
"Mi ta contento cu mi ta poniendo, cu e apertura 
di un EPE completamente nobo, un fundeshi di 
existencia pa largo termino" 

“6 anja largo a chica pueb- 
lo systematicamente. A 
destrosa poder di com- 
pra, costo pa haci comer- 
cio ta kibrando compani- 
anan mediano y chiquito 
y Gabinete Wever Croes 
ta riba un racha pa ruina 
tur e basenan di cuido col- 
ectivo. Cu austeridad den 
AZV pueblo tin cu paga 
awor pa hopi remedi. Cu 
cortamento di subsidio 
di enseñanza a bin intro- 
duccion di schoolgeldnan 
barbaro. Cu chicamento di 
companianan di utilidad 
WEB y Elmar pueblo y co- 
mercio a haya nan ta paga 
prijsnan di awa y coriente 
inpagabel. Cu aumenton- 
an di impuestonan mane- 
ra mas cu redoblacion di 
BBO di 3% pa 7%, ariba 
dje introduccion di 7% 
BBO na frontera, aumento 
di grondbelasting y cor- 
tamento di descuentonan 
a destrosa mas di 25% di 
poder di compra di pueb- 
lo. Cu negligencia total pa 
adapta salario, pensioen 
y bijstand e horcan socio 
economico aki di Gabinete 
Wever Croes a pone 50% 
di nos pueblo den pobresa 
y comercio cu gastonan 
mensual cu ta kibra ne- 
goshi. Y e hendenan aki tin 
e pudor pa gaba riba e do- 
lor y heridanan aki cu tin 
“surplus”. E hendenan aki 
no tin gevoel ni tampoco 
cuero di cara, no por bisa 
otro, e lider di oposicion 
mr. Mike Eman a recac- 
ciona riba e “show parade” 
rond di presupuesto 2024. 


UN ABUSO BRUTAL 
50.000 CIUDADANO 
SUFRIENDO 
BAO 
DI 
BESTAANSMINIMUM 


Den publicacion di Augus- 
tus 2023 di CBS un tabel a 


keda presenta cu ta mus- 
tra cu e deficit di un perso- 
na cu salario minimo (Aﬂ. 
1893) den comparacion cu 
e bestaansminimum pa un 
persona (Aﬂ. 2544) ta crea 
un defict mensual di 661 
ﬂorin. Segun e cifranan di 
SVB e deficit aki a practi- 
camente redobla den e 6 
anjanan di Gabinete Wev- 
er Croes y ta comproba cu 
medidanan di Gabinete 
Wever Croes a empobrece 
nos pueblo severamente. 
Segun e cifranan di salar- 
io por mira cu 25.765 per- 
sona tin un salario bao di 
3000 ﬂorin. Miles no por 
sobrebibi si nan no traha 
dos trabao. 
Riba esaki ta bin 22.101 
pensionado. Esnan cu tin 
un pensioen di pareha so 
(Aﬂ. 1948) y nan bestaans- 
minimum pa dos persona 
segun SVB ta Aﬂ. 3831 ta 
biba cu un defict di mini- 
malmente 1883 ﬂorin pa 
luna. Anto Gabinete Wev- 
er Croes ta gaba cu lo duna 
un aumento di Aﬂ 45,== 
na 2024. 
Esnan cu ta biba riba un 
bijstand so cu ta 4000 
famia 
cu 
un 
entrada 
minimal di Aﬂ. 450 te cu 
maximo di salario mini- 
mo Aﬂ. 1948 ta biba con- 
tinuamente den deficit di 
entre Aﬂ. 2100 pa Aﬂ. 
3000 pa luna. Gabinete 
Wever Croes ta hincando 
mas cu 50% di Aruba den 
un pobresa angustioso y 
sofocante, esaki cu apoyo 
di e coalicion minoritario 
MEP/RAIZ. 


INSTITUTO 
PA 
MIRA 
REALIDAD: 
SOCIAAL 
CULTUREEL 
PLANBUREAU 


E rapport di Caft riba pre- 
supuesto 2024 ta prueba 


pa nos cu banda di CAFT 
Aruba mester un insituto 
cu no ta wak presupues- 
to so pero e realidad di e 
pueblo tambe. Pasobra 
si un gobierno ta busca 
“prentje” y “stempel” ru- 
inando e cartera di pueb- 
lo y comercio mester tin 
analysis e estudionan cu 
ta mustra esaki tambe. 
Costo di bida halto, per- 
dida di poder di compra, 
cost of doing business au- 
mentando, 
inversionnan 
priva reduciendo, diferen- 
cianan preocupante den 
reparticion 
di 
entrada, 
pobresa y fragmentacion 
di famia, Aruba den un 
deterioro fysico y social, 
tur ta retonan grandi cu 
Aruba 
ta 
enfrentando. 
“Den un tempo cu reto- 


nan complica ta keda in- 
ﬂuencia nos desaroyo e 
nececidad pa guia confia- 
bel y conocemento ta bira 
di esencial importancia. 
E solucionnan mester ta 
basa riba estudionan sci- 
entifico amplio y profun- 
do. Nos no por traha cu 
un solo set di cifra isola 
for di un cantidad di otro 
realidad y factornan so- 
cial economico den co- 
munidad. Nos mester un 


“dashboard” completo di 
informacion pa por fiha 
maneho y tuma decision”, 
e lider di fraccion di AVP, 
mr. Mike Eman a expresa. 
Pesey e lider di oposicion 
mr. Mike Eman ta insisti 
cu hunto cu gobierno di 
Hulanda mester yega na 
institui un Sociaal Cul- 
tureel Planbureau Aruba 
cu ta haci e realidadnan 
socio economico aki tam- 
be visible. 


Lider di Fracccion di AVP, mr. Mike Eman: 
50% DI PUEBLO SUFRIENDO DEN 
POBRESA ANTO TA PAPIA DI SURPLUS! 

Dialuna mainta City In- 
spector hunto cu D.O.W. 
a ruim op algun sitio den 
Oranjestad, City Inspec- 
tor a supervisa e trabao, 


D.O. W. a ehecuta, mien- 
tras polis a vigila e traba- 
onan wordo haci na entre 
otro e Kiosko chikito na 
Plaza Daniel Leo unda e 


conosido Mexzy 
Lont tin su rommel y ela 
bin pikinan for di eynan 
hibanan na e plenchi di- 
lanti Pinoccio pero eynan 


un otro patruya cu un 
ploeg di City Inspector cu 
D.O.W. tambe tabata ruim 
op. For di eynan ela cana 
bay pabao cu su pertenen- 


cianan pa un otro sitio 
unda ainda polis lo mes- 
ter haya sa. Manera nan 
ta bisa na hulandes "opge- 
ruimd staat netjes." 


City Inspector, hunto cu D.O.W. y polis a 
"ruim op de boel" den parti di Oranjestad 


Dialuna madruga a drenta 
informe di un caso di de- 
struccion na un negoshi na 
L.G. Smith blvd. Mesora a 
dirigi un patruya na e si- 
tio. Na yegada di e patruya 
a bin compronde cu aki ta 
trata di un caso unda un 
desconosido a pasa manda 


un baranca riba e vitrina 
di un negoshi pa kibra 
esaki pero como cu ta glas 
special esaki no a kibra. E 
camaranan di seguridad 
si a capta e culpable y lo 
revisa esaki pa logra haya 
esun responsable di e de- 
struccion aki. 


Destruccion cometi na negoshi 
riba L.G. Smith blvd 

☎ 585-9500 


PUEBLO A HAÑA SU 
PEN BEK 


Pa kualkier informacion 
solodipueblo@gmail.com 
of 

Si tin un cos cu a bira claro despu- 
es cu Minister di Finansas, sra. 
Xiomara Maduro, a fi rma e leen- 
overeenkomst ta cu nos mester di 
cambio urgentemente. Gobierno 
y un mayoria den parlamento 
(MEP, RAIZ y AVP) a opta pa un 
interes di 6,9% riba e 915,5 miyon 
cu Aruba a fi a fe Hulanda durante 
pandemia. E diferencia entre e in- 
teres cu Aruba a acepta y e interes 
preferencial cu Hulanda a ofrece 
si acepta e RAft ta mas cu 365 mi- 
yon ﬂ orin. Esey ta traduci na AFL 
9.407,28 adicional cu cada hogar 
lo mester paga pa cubri e interes 
mas halto cu gobierno y mayoria 
den parlamento a scoge. 


Pakiko? Paso tin algun politico 
na Aruba cu kier play grandi, 
nan kier pretende cu parlamento 
ta eherce debido supervision fi - 
nanciero riba gobierno. Na 2022 
mayoria den parlamento (MEP y 
RAIZ) a pasa presupuesto 2022 
contra conseho di CAft y den vi- 
olacion di e LAft pero awor nan 
kier argumenta cu CAft y LAft 
ta funciona. Presupuesto 2024 ta 
viola e protocol Aruba-Hulanda 
cu ta exigi un bahada nominal 


den gastonan di personal. Apesar 
di evidencia recien y historico cu 
mayoria den parlamento NO por 
eherce control fi nanciero debido, 
MEP, RAIZ y AVP kier insisti cu 
si. 


E resultado pa pueblo di nan nega- 
cion di realidad lo costa pueblo di 
Aruba un 365 miyon ﬂ orin mas. 
Gobierno a lansa campaña di 
desinformacion cu Hulanda kier 
tuma over. Sin corda cu Corsou y 
Sint Maarten tin Rft desde 2010 
y bo no ta tende ningun hende ta 
grita cu Den Haag ta goberna nos 
isla rumannan. Staatssecretaris 
tabata hopi claro, e normanan y 
supervision fi naniero mester ta 
den un rijkswet dus kiko gobierno 
kier logra cu un proposicion hi- 
brido ta desconoci. 


MinPres a indica cu si no por logra 
un miho interes cu Hulanda lo 
busca refi nanciamento riba mer- 
cado internacional y local. Esey 
no lo ta na menos cu 6,25% cu ai- 
nda ta 302 miyon ﬂ orin mas caro 
cu acepta e rijkswet. Fuera di esey 
nos no ta mira ningun movecion 
di parti gobierno pa reduci gasto, 


na 2024 gobierno kier hisa gasto 
pa 75 miyon ﬂ orin, si nos inclui e 
gastonan di interes mas halto sin 
e RAft nan lo ta hisando gasto pa 
casi 110 miyon ﬂ orin compara cu 
2023. 


Ta na unda nos ta bay ora nos 
mesun gobernantenan ta grita 
tur dia cu no tin placa (pa adulto 
mayor, enseñasa, infrastructura, 
medio ambiente, salubridad etc.) 
pero hunto cu nan 11 marioneta- 
nan den parlamento ta dispuesto 
di tira 365 miyon ﬂ orin afor na 
interes mas halto. Esey mientras 
nan ta hisa nan mesun gastonan 
pa 75 miyon ﬂ orin despues di 
azota pueblo cu dos medida. Pa 
colmo ta gasta fondonan publico 
(lesa placa di pueblo) pa malinfor- 
ma pueblo cu p.e. 5,1% no tabata 
disponibel manera MinFIC a haci 
ultimo. 


Na 2024 Aruba su gastonan di 
interes lo ta rond di 313 miyon y 
si nos añadi pagonan riba proyec- 
tonan PPP di 80-100 miyon, Land 
Aruba lo ta pagando mas cu 400 
miyon ﬂ orin na servicio di su ob- 
ligacionnan fi nanciero. E culpa 


berdadero cu nos a yega te aki 
ta parlamento mester carga cune 
paso ta nan ta aproba presupues- 
to. Luga di reconoce nan defi cien- 
cia, awe un mayoria den parla- 
mento kier grita cu e rijkswet ta 
mina nan autoridad, tin evidencia 
cu nan a sirbi anto? Mundo riba 
su cabes. 


"Nobody makes a greater mistake 
than he who does nothing because 
he could do only a little." Edmund 
Burke 


MIGUEL MANSUR (ACCION21): 
MEP, RAIZ Y AVP A SCOGE PA PAGA 
365 MIYON MAS 


Dialuna merdia a drenta 
informe di cu un colega 
di polis den su ora liber a 
nota un situacion unda un 
muhe conosi como alco- 
holico pa core auto bura- 
chi 
den 
Dominicanes- 
senstraat y a pasa e dama 
(haal in) y blokea e pa e no 
por sigi y a yama un pa- 
truya. Na yegada di e pa- 
truya a constata cu aki ta 
trata di un muhe conosi cu 
no ta biba mucho leu for di 
eynan y a pidi e vehciulo 


di transporte pa bah'e na 
su cas eybanda cerca. Po- 
lis a haci esaki pa e muhe 
su mesun seguridad y di 
otronan. 


Polis na civil den su ora liber a wak muhe 
coriendo burachi a par'e blokea e pa e no sigi core 

VALIDO TE DIAMARS 24 DI OCTOBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA CU 
UN POSIBLE AWACERO BREVE 
DEN MARDUGA Y MAYAN: VARIABLEMENTE 
NUBLA CU 
ALGUN AWACERO 
TEMPO TROPICAL SIGNIFICANTE: 
HORCAN TAMMY TABATA SITUA NA MAS O ME- 
NOS 420 KM 
NOORD DI ANGUILLA Y TA MOVE NOORD CU 11 
KM/ORA. 
E BIENTONAN MAXIMO DI 130 KM/ORA. 
TAMMY NO TA UN MENASA PA REGION LOCAL. 


POTENCIAL DI AWACERO PA PROXIMO 24 ORA: 
3 TE 10 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 32 / MIN 27 / 0.0 MM 
WESTPUNT: MAX 32 / MIN 26 / 0.1 MM 
STA ROSA: MAX 32 / MIN 27 / 0.7 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION OOST Y 
MODERA 
TE POSIBLEMENTE BASTA FUERTE DEN RAFA- 
GA. 
TEMPERATURA (GRADO CELSIUS) 
MAX / MIN LO TA: 33 / 27 


E festival di cine local di 
Playa lo tuma luga e aña 
aki for di tres pa cinco di 
november. Riba e prome 
anochi na Ateliers ’89, 
e festival ta habri cu un 
seleccion di peliculanan 
cortico cu ta ‘Stick is Life’ 
di Miquel Galofre for di 
Trinidad & Tobago, ‘The 
Aftermath’ di LaChelle 
Joy Hunt for di USA, ‘La 
Dama Blanca’ di Guus de 
Sain for di Curacao, ‘At a 
Glance’ di Ruud Stijn for 
di Hulanda, ‘Un Dia’ di 
Nathan M. Legger for di 
Aruba, ‘The Challengers’ 
di Rhonda Chan Soo for di 
Trinidad & Tobago y ‘Salt- 
ed’ di Aishah Graviel for di 
Curacao. Na final di e pre- 
sentacion di e peliculanan 
lo tene combersacionnan 
cu e cineastanan presente. 


Riba e segundo dia di e fes- 
tival, cuater di november 
lo tin diferente pelicula- 
nan largo y cortico. Atardi 


lo tin presentacion gratis 
di e pelicula ‘Good Guys 
with a Gun’ di John Moss- 
man for di USA. E pelicula 
largo ‘The Founder Effect’ 
di Justin MacGregor for di 
Canada tambe lo pasa riba 
diasabra atardi cu entrada 
gratis. E diasabra anochi 
lo presenta e documentar- 
ionan cortico escolar pro- 
duci pa Mon Plaisir Col- 
lege, Schakel College, YNZ 
Montessori High School y 
Colegio San Augustin. Lo 
sigui cu e documentario ‘It 
is not Past-08 12 1982’ di 
Ida Does for di Hulanda. 
E presentacionnan aki lo 
tuma luga na Ateliers ’89. 


Mientras cu na Ateliers 
’89 tin presentacionnan di 
documentario, na Wolff & 
Co. Studio situa na Royal 
Plaza Mall na e ultimo piso 
lo 
tin 
presentacionnan 
gratis di e pelicula largo 
‘Everybody wants to be 
loved’ di Katharina Woll 


for di Alemania cu subti- 
tulo na Ingles. Despues lo 
sigui cu un presentacion 
special di e documentario 
‘One Pint at a time’ di Aar- 
on Hose for di USA. 


Diadomingo merdia y at- 
ardi na Ateliers ’89 lo tin 
ripiticionnan di diferente 
peliculanan cu accesso pa 
publico 
completamente 
gratis. E anochi di e festi- 
val lo cera cu un ceremo- 
nia di premio cu lo tuma 


luga na Wolff & Co. Studio 
situa na Royal Plaza Mall, 
entrada lo ta completa- 
mente gratis. E aña aki e 
premio pa miho pelicula 
cortico y largo lo wordo 
duna door di un jurado. 
Ademas lo tin dos pre- 
mio nobo cu ta reconoce e 
miho actuacion y e talento 
emergente. Riba e anochi 
aki lo duna reconocemen- 
to na Ludmila ‘Luty’ Mar- 
tinez pa su 40 aña di con- 
tribucion na teatro y cine. 


E proyecto di Playa Film 
Festival ta un iniciativa 
di fundacion CINEARU- 
BA pa stimula y promove 
un cultura di cine local. 
E proyecto aki no lo por 
ta posibel sin e sosten di 
Prins Bernhard Cultuur- 
fonds Caribisch Gebied, 
Cede Aruba, Aruba Tour- 
ism Authority, VNO, Aru- 
ba Airport Authority N.V. 
AUA, Aruba Bank y Setar 


N.V. Localidadnan di pre- 
sentacion ta posibel danki 
na Ateliers ’89 y Wolff & 
Co. Studio. 


Pa e orarionan di e pelicu- 
lanan y mas informacion 
por bishita e pagina web 


di e festival: www. playa- 
filmfestival.com. 
Juan 
Francisco Pardo coordi- 
nador di e festival di cine 
ta invita comunidad pa 
bin disfruta di diferente 
generonan di peliculanan 
cu diferente topiconan. 


Playa Film Festival cu diferente 


presentacionnan gratis pa publico 

ORANJESTAD: Dia 19 di october 
2023, nos a ricibi e ganadonan di 
e Concurso di Pintamento 2023 
titula Cacho den Cura na Bestuur- 
kantoor. Minister President Eve- 
lyn Wever-Croes hunto cu Minis- 
ter di Enseñansa y Deporte Endy 
Croes, Minister di Finansas y Cul- 
tura Xiomara Maduro, hefe di Cu- 


erpo Policial Sr. Ramon Arnhem 
y demas invitadonan tabata pre- 
sente den e ocasion aki. Durante 
e atardi ameno aki, a entrega e 30 
ganadonan un ceritificado y ob- 
sekio. Sra. Irene Croes, a indica 
cu desde aña 2019 cu a bin ta ha- 
ciendo e concurso aki a haya rond 
di 400 pintura y aña aki e canti- 


dad a aumenta drasticamente cu 
un total di 1222 pintura di cacho 
di scol basico solamente. Na aña 
2019, Minister President Evelyn 
Wever-Croes a bin cu a iniciativa 
aki pa atende e problematica di 
cacho riba caya. E aña aki Min- 
ister di Enseñansa Endy Croes y 
Minister di Husticia Rocco Tjon 
ta carga e proyecto aki. Minister 
President a indica cu e concurso 
ta basa riba e ley di cacho. “Cacho 
mester ta den cura y no riba caya. 
Un ley cu ta preveni pa cacho bira 
molester pa nos comunidad, pero 
tambe cu ta obliga e persona cu 
tin un cacho na e cuido minimo 
cu e responsabilidad aki ta trece 
cu ne”, Minister President Evelyn 
Wever-Croes a expresa. Minister 
Endy Croes ta trahando duro pa 
e proyecto aki drenta curiculo di 
scol, unda cu e alumnonan por 
siña di derecho y debernan cu tin 
pa cacho y Minister Rocco Tjon ta 
percura pa Cuerpo Policial keda 


controla cu e comunidad ta cum- 
pliendo cu e ley di cacho debida- 
mente. Na aña 2019, veterinario 
Sra. Irene Croes a cuminsa traha 
riba e Plan Nacional y entrega es- 
aki na Vice Presidente Ursell Ar- 
ends na aña 2021 y desde e tem- 
po aki Minister Ursell Arends ta 
trahando riba e Plan Nacional pa 
atende cu problematica di cacho 
riba caya. 
Finalmente, Minister di Ense- 
ñansa Endy Croes ta felicita tur 
e ganadonan pa nan bunita tra- 
bou y ta gradici tur mayor, mae- 
stro, scol cu a contribui y motiva 
e alumnonan pa participa den e 
concurso aki. Alabes, e manda- 
tario di Enseñansa ta gradici tur 
stakeholder y e team cu a organisa 
e evento aki pa di cinco (5) aña 
consecutivo cu e meta di educa 
e comunidad di nos ley di cacho 
y conscientisa henter e Pueblo di 
Aruba con pa cuida nos cachonan 
debidamente. 


Minister Endy Croes: 
PROME LUSTRO DI CAMPAÑA DI CONCURSO DI PINTAMENTO PA 
CONSCIETISACION DI LEY DI CACHO 
Dia 19 di october a tuma luga entregamento di premio di e Concurso di 
Pintamento cu topico Cacho den Cura na Bestuurkantoor 

Si nos confesa nos picanan,E ta 
fiel y hustu pa pordona nos , nos 
picanan y limpia nos di tur in- 
husticia.(1 Juan 1;9) 


Si nos bisa cu nos no tin pica, 
nos ta gaña nos mes, y e berdad 
no ta den nos.( 1Juan 1:8). 


Y ki ora cu boso ta para ta haci 
oracion, pordona si boso tin algo 
contra un hende, pa boso Tata 
cu ta den cielo tambe pordona 
boso, boso trangreshonan ( pi- 
canan). Ma si boso no pordona, boso Tata 
cu den cielo tampoco lo no pordona boso 
trangreshonan.( Marco 11:25-26). 


Pasobra si boso pordona hende nan trans- 
greshonnan , boso Tata celestial tambe 
lo pordona boso. Ma si boso no pordona 
hende, boso Tata tampoco lo no pordona 
boso trangreshonnan. 


Nos bida ta na peliger tur dia, tur momen- 
to ,no solamente riba caya den trafico, of 
haciendo un trabao peligroso, pero hasta 
den nos soño, si morto mester presenta 
y nos curason ta carga cu rabia, orguyo, 
arogancia y falta di pordon, nos no ta 
drenta cielo, pasobra nos no ta pordona, 
y esun cu no ta pordona Dios no ta por- 
done, y e lo bay fierno. 
Pasobra no ta existi ningun lugar ca- 
minda bo ta bay pa un tempo y despues 
drenta cielo. 


Hesus a siña nos cu tin un cielo y tin un 
fierno, cielo ta caminda hende lo topa cu 
Dios, y lo tin goso y alabansa, y hasta lo 
bo reconoce bo sernan keri cu a bay bo 
dilanti. 


Pero fierno ta e lugar di lamento pa sem- 
per, yora, grita, gruna,pasobra lo tin un 
candela eterno pa esnan cu ta eyden, 


Awor hopi hende te ainda no kier realisa, 
cu e asunto di pordon aki ta un gran ber- 
dad, y cu esun cu no ta pordona, ta e lo 
sali perhudica den gran forma, pasobra 
nos no tin lugar pa tene hende na cu- 
rason, asina cu bo ta cana cu hende riba 
bo curason, bo comunicacion cu Dios lo 
ta kibra, pasobra Dios ta wardando riba 
bo pa bo pordona. 


Ningun hende no sa ki dia Cristo Hesus lo 
bini, ni tampoco ningun hende sa ki dia 


nan lo muri, pesey ta masha importante 
pa no hunga sabi riba un cos cu bo no tin 
control riba dje. 


Tur decision cu nos tuma awor aki pa 
arepenti, pordona, y entrega nos bida na 
Cristo no ta decision religioso, pero un 
decision pa salbacion,y bida eterna.Paso- 
bra ora nos muri nada mas no por wordo 
ahusta den nos bida.No laga ningun hen- 
de gaña boso.( Lucas 16:19-31). 


Bendiciona ta esun, kende su trans- 
greshon ta pordona, kende su pica ta tapa! 
Bendiciona ta e hende, kende su inikidad, 
Señor no ta tuma na cuenta, y den kende 
su spirito no tin engaño! ( Salmo 32:1-2). 


Ma Dios ta demostra Su mes amor pa 
cu nos den esaki, cu tempo nos tabata 
pecado ainda, Cristo a muri pa nos. (Ro- 
manonan 5:8). 


Esun cu ta sconde su picanan lo no 
prospera,ma esun cu confesa, y laga 
nan lo haña misericordia.(Proverbionan 
28:13). 


Boso soporta otro y pordona otro, si un di 
boso tin un keho contra otro, mescos cu 
Señor a pordona boso, asina boso tambe 
mester haci.( Colosensenan 3:13). 


Aspira pa tin pas cu tur hende, y santifi- 
cacion, sin cual ningun hende lo no mira 
Señor.( Hebreonan 12:14). 


Buska Señor, mientras cu E por wordo 
haña, yam’E mientras cu E ta serca.Laga 
e malbado bandona su caminda, y e hen- 
de husto su pensamentonan, y lage bolbe 
serca Señor y E lo tin compasion cune, 
y serca nos Dios, pasobra E lo pordona 
abundantemente. 


Sinceramente, Pastor Marcel Balootje. 


FORTALEZA PA FAMIA 


Scirbi Pa Pastor Marcel Balootje. 
E GRAN BENEFICIO DI PORDON 


Dialuna merdia a drenta 
informe di cu un homber 
cu ningun di e maestro- 
nan na e school conose a 
bin busca su yiu na e kleu- 
terschool na Madiki, me- 
sora a avisa poolis y nan 
a presenta den un frega di 
wowo. Na yegada di e pa- 
truya e maestranan a bisa 
polis cu nunca nan a yega 
di mira e homber ey na e 
school y e costumber ta e 


mama ta busk'e pero como 
cu awe e mama no por a 
manda e tata. Como cu e 
mama no a avisa ni polis 
kier a laga e tata bay cu su 
mesun yiu. Polis mester 
a manda un otro patruya 
bay na trabao di e mama 
pa asina autorisa pa e tata 
pasa busk'e. Unabes cu e 
situacion aki a keda aclar- 
ea e tata por a bay cas cu 
suyiu. 


Maestranan no a laga 


tata cu nunca nan a topa 
na school busca su yiu sin 
cu e mama a autorisa ni 
avisa kleuterschool 


